"להידרה הגענו דרך האתר של כלות ..."
להידרה הגענו דרך האתר של כלות אורבניות - סמל של טעם טוב ואיכות. כבר במבט חטוף באתר הבנו את הבעיה - מרוב שהכל כל כך יפה ומיוחד, היה ברור שנתקשה לבחור את האחת שלנו. זה אכן לא היה קל, ולקח שתי פגישות - אבל בסוף עמדנו במשימה בהצלחה רבה :) לאורך כל התהליך אדר ליווה אותנו בסבלנות, באווירה נינוחה, אינטימיות וגמישות. אדר עמד בלוחות הזמנים כמובטח, היה זמין לשאלות ונתן תחושה טובה (מבחינת נכונות לבצע שינויי מידה/טקסטורה של הטבעת אם לא נהיה שלמים עם התוצר). רואים שהטבעת שלי נעשתה בעבודת יד ולא יצאה מפס יצור - היא לא אחידה לגמרי, ואני דווקא אוהבת את זה, מה גם שהדגם מאד מיוחד ויצירתי בעיניי.
לי היה חשוב הערך המוסף והאישי של הטבעת - ולכן העבודה מול המעצב בסטודיו קטן ואינטימי הייתה מוצלחת מבחינתי. אדר הוסיף בחריטה מבפנים את תאריך הנישואין ואת ראשי התיבות של שמנו. בנוסף, הוא הקטין בחינם את טבעת הנישואין של סבתא שלי, כדי שאוכל ללכת עם שתיהן ביחד. אהבתי מאד את המחוות האלה והן הוסיפו לחווית הקניה בסטודיו.
מאחר והגענו במיוחד לסטודיו מרחוק, והתלבטתי מאד בין שתי טבעות, הצטערתי שאדר לא הסכים שנצלם אותן. הרי הטבעות כבר מופיעות באתר ובפייסבוק.. אם הייתי מצלמת אותן, הייתי יכולה להתייעץ עם חברים ומשפחה, דבר שהיה מקל עליי את הבחירה ועוזר לי להיות יותר שלמה איתה. היה ברור שאקח אחת משתיהן (ואפילו כבר שילמנו מקדמה על הטבעת של החצי), ולכן לא הבנתי מדוע הייתה התעקשות שלא לצלם..
1700 לה, 850 לו.